Det er det måske største navn, der melder afbud til den himmerlandske European Tour-turneringen i golf, eller "Made in Denmark Presented by FREJA," som den helt officielt hedder. Ryder Cup-kaptajnen Thomas Bjørn har nemlig forstuvet sin ankel og kommer derfor ikke til at spille ifølge turneringens egen hjemmeside. – Sådan noget kan man jo ikke gardere sig imod, men jeg er glad for at Thomas kommer og bakker op om turneringen, og så kan han jo få en rolle som assisterende promotor, siger turneringens promotor, Flemming Astrup. Den positive og lune reaktion bunder i, at Thomas Bjørn alligevel vil være til stede i Gatten under turneringen, selvom han ikke skal spille. – Made in Denmark en fantastisk turnering med en helt unik atmosfære, og det vil jeg ikke gå glip af, siger Bjørn til turneringens hjemmeside. Made in Denmark Presented by FREJA spilles fra torsdag den 23. maj til søndag den 26. maj.

Opsummering:
Danmarks største golfnavn gennem tiderne kommer på grund af en skade ikke til at spille med i Gatten, når den går løs med European Tour-turneringen.